P6_TA(2007)0068

Kuni kaheteist kuu vanuste veiste liha turustamine *

Euroopa Parlamendi õigusloomega seotud 14. märtsi 2007. aasta resolutsioon ettepaneku kohta võtta vastu nõukogu määrus kuni kaheteist kuu vanuste veiste liha turustamise kohta (KOM(2006)0487 - C6-0330/2006 - 2006/0162(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2006)0487) [1];

- võttes arvesse EÜ asutamislepingu artikli 37 lõiget 2, mille alusel nõukogu konsulteeris Euroopa Parlamendiga (C6-0330/2006);

- võttes arvesse kodukorra artiklit 51;

- võttes arvesse põllumajanduse ja maaelu arengu komisjoni raportit (A6-0006/2007),

1. kiidab komisjoni ettepaneku muudetud kujul heaks;

2. palub komisjonil oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud teksti muuta;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

Põhjendus 5

(5) Et parandada ühtse turu toimimist, tuleks korraldada kuni kaheteist kuu vanuste veiste liha turustamine võimalikult läbipaistvalt. See võimaldaks ka vastavat tootmist paremini korraldada. Selleks tuleks täpsustada kuni kaheteist kuu vanuste veiste liha turustamisel kasutatavad müüginimetused kõigi liikmesriikide ametlikes keeltes. Seeläbi paraneb ka tarbijate juurdepääs teabele. | (5) Et parandada ühtse turu toimimist, tuleks korraldada kuni kaheteist kuu vanuste veiste liha turustamine võimalikult läbipaistvalt. See võimaldaks ka vastavat tootmist paremini korraldada. Selleks tuleks täpsustada kuni kaheteist kuu vanuste veiste inimtoiduks ettenähtud liha või lihatoodete turustamisel kasutatavad müüginimetused kõigi liikmesriikide ametlikes keeltes. Seeläbi paraneb ka tarbijate juurdepääs teabele. |

Muudatusettepanek 2

Põhjendus 12

(12) Samuti tuleks sätestada kuni kaheteist kuu vanuste veiste liha tuvastamine alamkategooriale vastava tähega ning tapavanuse märkimine liha etiketile. | (12) Samuti tuleks sätestada kuni kaheteist kuu vanuste veiste liha tuvastamine alamkategooriale vastava tähega, nende müüginimetusega ning tapavanuse märkimisega liha etiketile. Kõnealused näitajad peaksid esinema ka kõigis äridokumentides. |

Muudatusettepanek 3

Põhjendus 13

(13) Ettevõtjad, kes soovivad täiendada käesolevas määruses sätestatud müüginimetusi lisateabega, peavad tegema seda kooskõlas Euroopa Parlamendi ja nõukogu 17. juuli 2000. aasta määrusega (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta. | (13) Ettevõtjad, kes soovivad täiendada käesolevas määruses sätestatud müüginimetusi lisateabega, näiteks loomadele antud sööda tüübi kohta, peaksid seda tegema kooskõlas Euroopa Parlamendi ja nõukogu 17. juuli 2000. aasta määrusega (EÜ) nr 1760/2000 veiste identifitseerimise ja registreerimise süsteemi loomise, veiseliha ja veiselihatoodete märgistamise ning nõukogu määruse (EÜ) nr 820/97 kehtetuks tunnistamise kohta. |

Muudatusettepanek 4

Põhjendus 14

(14) Selleks et tagada etiketil esitatud teabe korrektne kasutamine vastavalt käesolevale määrusele, tuleks sätestada kõigis tootmise ja turustamise etappides kõnealuse teabe õigsuse tagamist võimaldavate andmete registreerimine. | (14) Selleks et tagada etiketil esitatud teabe korrektne kasutamine vastavalt käesolevale määrusele, tuleks kõigis tootmise ja turustamise etappides sätestada kõnealuse teabe õigsuse tagamist võimaldavate andmete registreerimine. Osa kõnealusest teabest ei pea siiski toote lõpptarbijale tarnimise etapis esitama. |

Muudatusettepanek 5

Põhjendus 15 a (uus)

| (15 a) Liikmesriigid peaksid kehtestama eeskirjad sanktsioonide kohta, mida kohaldatakse käesoleva määruse sätete rikkumisel, ja kontrollima nende rakendamist. Sanktsioonid peaksid olema proportsionaalsed, kuid piisavalt hoiatavad. Sanktsioonid võiksid ulatuda alates uuesti märgistamisest või uuesti välja saatmisest kuni toodete hävitamiseni. |

Muudatusettepanek 6

Artikli 1 lõike 1 teine lõik

Määrust kohaldatakse ühenduses toodetud või kolmandatest riikidest imporditud kuni kaheteist kuu vanuste veiste liha suhtes. | Määrust kohaldatakse ühenduses toodetud või kolmandatest riikidest imporditud kuni kaheteist kuu vanuste veiste, kes on tapetud pärast ... [2], liha suhtes. |

Muudatusettepanek 7

Artikli 1 lõige 2

2. Käesolevat määrust kohaldatakse, ilma et see piiraks nõukogu määruse (EMÜ) nr 1208/81 [3] sätete kohaldamist. | 2. Käesolevat määrust kohaldatakse, ilma et see piiraks nõukogu 24. juuli 2006. aasta määruse (EÜ) nr 1183/2006 (ühenduse täiskasvanud veiste rümpade klassifitseerimisskaala kohta) [4] sätete kohaldamist. |

Muudatusettepanek 8

Artikli 1 lõige 3

3. Käesolevat määrust ei kohaldata kuni kaheteist kuu vanuste veiste liha suhtes, mille kohta on registreeritud päritolunimetus või kaitstud geograafiline tähis vastavalt määruse (EÜ) nr 510/2006 artiklile 7. | (Ei puuduta eestikeelset versiooni) |

Muudatusettepanek 9

Artikkel 2

Käesoleva määruse kohaldamisel tähendab mõiste "liha" kuni kaheteist kuu vanuste veiste rümpasid tervikuna, kondiga ja kondita liha ja viilutatud või viilutamata rupsi, mida pakutakse värskelt, jahutatult või külmutatult ning mis on pakitud või pakkimata. | Käesoleva määruse kohaldamisel tähendab mõiste "liha"inimtoiduks mõeldud kuni kaheteist kuu vanuste veiste rümpasid tervikuna, kondiga ja kondita liha ning viilutatud või viilutamata rupsi, mida pakutakse värskelt, jahutatult või külmutatult ning mis on pakitud või pakkimata. Käesoleva määruse sätteid kohaldatakse ka liha sisaldavate pool-, töödeldud ja valmistoodete suhtes. |

Muudatusettepanek 10

Artikkel 3

Tapmise hetkel liigitavad ettevõtjad artikli 8 lõikes 1 osutatud pädeva asutuse järelevalve all kõik kuni kaheteist kuu vanused veised ühte I lisas määratletud kategooriatest. | Tapmise hetkel liigitavad ettevõtjad artikli 8 lõikes 1 osutatud pädeva asutuse järelevalve all kõik kuni kaheteist kuu vanused veised ühte I lisas määratletud kategooriatest. Liikmesriigid võtavad vajalikud meetmed, et tagada vastavus käesolevale sättele. |

Muudatusettepanek 11

Artikli 4 lõike 1 esimene lõik

1. Kuni kaheteist kuu vanuste veiste liha turustatakse eri liikmesriikides üksnes II lisas esitatud, kõigi kõnealuste liikmesriikide jaoks kehtestatud müüginimetus(t)e all. | 1. Kuni kaheteist kuu vanuste veiste liha turustatakse eri liikmesriikides üksnes II lisas esitatud, kõigi kõnealuste liikmesriikide jaoks kehtestatud müüginimetus(t)e all. See nimetus peab esinema kõigis äridokumentides. |

Muudatusettepanek 12

Artikli 4 lõige 2 a (uus)

| 2a Käesolevat määrust kohaldatakse vaid juhtudel, kui üle kaheksa kuu vanuste veiste liha turustatakse muu kui "veiseliha" nimetuse all (või samaväärse teistes ühenduse keeltes täiskasvanud veist tähistava sõna all). |

Muudatusettepanek 13

Artikli 5 lõike 1 sissejuhatav osa

1. Ilma et see piiraks Euroopa Parlamendi ja nõukogu direktiivi 2000/13/EÜ artikli 3 lõike 1 ja määruse (EÜ) nr 1760/2000 artiklite 13, 14 ja 15 kohaldamist, varustavad ettevõtjad kuni kaheteist kuu vanuste veiste liha igal tootmisja turustusetapil järgmise teabega: | 1. Ilma et see piiraks Euroopa Parlamendi ja nõukogu direktiivi 2000/13/EÜ artikli 3 lõike 1 ja määruse (EÜ) nr 1760/2000 artiklite 13, 14 ja 15 kohaldamist, varustavad ettevõtjad kuni kaheteist kuu vanuste veiste liha järgmise teabega: |

Muudatusettepanek 14

Artikli 5 lõike 1 punkt a

a)käesoleva määruse I lisas määratletud kategooria tuvastamise täht, | a)käesoleva määruse I lisas määratletud kategooria tuvastamise täht kõigis tootmise ja turustamise etappides, välja arvatud lõpptarbijale tarnimise etapis, |

Muudatusettepanek 15

Artikli 5 lõike 1 punkt b

b)müüginimetus vastavalt käesoleva määruse artiklile 4, | b)müüginimetus vastavalt käesoleva määruse artiklile 4 kõigis tootmise ja turustamise etappides, |

Muudatusettepanek 16

Artikli 5 lõige 1 a (uus)

| 1 a Lõike 1 punktides a, b ja c osutatud teave tuleb samuti esitada kõigis äridokumentides. |

Muudatusettepanek 17

Artikli 5 lõike 2 teine lõik

Nad võivad jätta lõike 1 punktis a osutatud teabe esitamise kohustuslikuks muutmata, tingimusel, et ostja teavitamine oleks korrektselt tagatud. | välja jäetud |

Muudatusettepanek 18

Artikli 7 teise lõigu punkt a

a)loomade identifitseerimisnumber ja sünniaeg; | a)loomade identifitseerimisnumber ja sünniaeg, ainult tapamajade tasandil; |

Muudatusettepanek 19

Artikli 8 lõige 1

1. Liikmesriigid nimetavad enne [ 1. juulit 2007] pädeva asutuse või asutused, kes vastutavad käesoleva määruse kohaldamise kontrolli eest ja teavitavad sellest komisjoni. | 1. Liikmesriigid nimetavad enne ... [5] pädeva asutuse või asutused, kes vastutavad käesoleva määruse kohaldamise ametliku kontrolli eest ja teavitavad sellest komisjoni. |

Muudatusettepanek 20

Artikkel 9 a (uus)

| Artikkel 9 a Sanktsioonid Kui teostatud kontroll viitab käesolevas määruses sätestatud tingimuste mittejärgimisele, kehtestavad liikmesriigid eeskirjad kohaldatavate sanktsioonide kohta. Sanktsioonid peavad olema tõhusad, proportsionaalsed ja hoiatavad. Liikmesriigid teatavad neist meetmetest komisjonile hiljemalt ... [6] ja annavad viivitamata teada nende edaspidistest muudatustest. |

Muudatusettepanek 21

Artikli 10 lõige 2

2. I ja II lisas võib teha muudatusi kooskõlas määruse (EÜ) nr 1254/1999 artikli 43 lõikes 2 osutatud menetlusega. | välja jäetud |

Muudatusettepanek 22

I lisa esimese lõigu punkt A

A)Kategooria X: veised, kelle vanus on kaheksa kuud või vähem | A)Kategooria V: veised, kelle vanus on kaheksa kuud või vähem |

Kategooria tuvastamise täht: X; | Kategooria tuvastamise täht: V; |

Muudatusettepanek 23

I lisa esimese lõigu punkt B

B)Kategooria Y: veised, kelle vanus on üle kaheksa kuu, kuid vähem või võrdne 12 kuuga | B)Kategooria Z: veised, kelle vanus on üle kaheksa kuu, kuid vähem või võrdne 12 kuuga |

Kategooria tuvastamise täht: Y. | Kategooria tuvastamise täht: Z. |

Muudatusettepanek 24

II lisa punkti A sissejuhatav osa

A) Kategooria X veiste liha puhul: | A) Kategooria V veiste liha puhul: |

Muudatusettepanek 25

II lisa punkti B sissejuhatav osa

B) Kategooria Y veiste liha puhul: | B) Kategooria Z veiste liha puhul: |

[1] ELTs seni avaldamata.

[**] Käesoleva määruse jõustumiskuupäev.

[3] EÜT L 123, 7.5.1981, lk 3.

[4] ELT L 214, 4.8.2006, lk 1.

[*****] Käesoleva määruse jõustumiskuupäev.

[******] Kaksteist kuud pärast käesoleva määruse jõustumiskuupäeva.

--------------------------------------------------